| **Lynne Spears** |
| --- |
| Gimė | 1955 m. gegužės 4 d. (68 metai)Jungtinės Amerikos Valstijos Makombas, Misisipė, JAV |
| Tėvai | Lillian Irene Portell (1924–1993)Barnett Oldfield Bridges (1919–1978) |
| Sutuoktinis (-ė) | James Parnell Spears (1975–2002) |
| Vaikai | Bryan James (46 metai)Britney Jean (42 metai)Jamie Lynn Marie (32 metai) |
|  |
| Veikla | pradinių klasių mokytoja, rašytoja, darželio auklėtoja |
|  |
| Išsilavinimas | humanitarinių mokslų bakalauras |

**Lynne Irene Spears** (g. 1955 m. gegužės 4 d.) – JAV rašytoja, geriausiai žinoma kaip pop dainininkės Britney Spears ir aktorės Jamie Lynn Spears motina.

Biografija
----------

Lynne turi vyresnį brolį Barry „Sonny" Bridges (g. 1951) ir vyresniąją seserį Sandra Bridges Covington (1947–2007). 1975 m. Lynne ištekėjo už James „Jamie" Spears (g. 1952 m. liepos 7). Su James Lynne susilaukė trijų vaikų. Ji atidarė darželį Kentvude, Luizianoje, ir pati jame dirbo. Šį darbą Lynne dirbo iki 1993 m. nes tais metais Britney įstojo į „The Mickey Mouse Club".

Lynne Spears yra ne tik Britney mama, bet ir vadybininkų komandos narė. Britney mama kuruoja jos oficialią internetinę svetainę, nepatarinėja, o įsakinėja, kaip rengtis, dalyvauja beveik visuose koncertuose. Tačiau, memuarų knygoje „Through The Storm: A Real Story of Fame and Family in a Tabloid World" Lynne neigia, kad kontroliuoja vaikų gyvenimą.
Spears įgijo humanitarinių mokslų bakalaurą ir kelerius metus mokytojavo iki Britney antrojo turo „Dream Within a Dream Tour", nes Britney vadybininkai paprašė prisidėti prie turo.

2007 m. Spears neteko savo sesers Sandra Bridges Covington, kuri kovojo su kiaušidžių vėžiu.

Spears turi tris anūkus; Britney Spears ir Kevin Federline vaikai Sean Preston Federline (2005 m. rugsėjo 14 d.) ir Jayden James Federline (2006 m. rugsėjo 12 d.) taip pat anūkę Maddie Briann Aldridge, kurią 2008 m. birželio 19 d. pagimdė dukra Jamie Lynn.

2008 m. Spears atstovas žurnalui „National Enquirer" atskleidė, jog 1977 m. Spears veždama susižeidusį brolį į ligoninę Kentvude, atsitiktinai partrenkė 12 metų vaiką Anthony Winters, kuris važiavo dviračiu. Berniukas mirė nuo avarijoje patirtų sužeidimų.

|  |  |  |
| --- | --- | --- |
|  | „Anthony Whintersas su draugu važiavo posūkiu. Lynne atvažiavo iš priešingos pusės, ji negalėjo pasukti į priešingą juostą, nes iš ten važiavo automobilis, tik staiga susivokė, kad berniukas jau partrenktas. Ši diena liūdna, nes Whintersai neteko sūnaus.""
   *Lynnie atstovas spaudai*
 |  |

Rašytojos karjera
-----------------

Pirmoji Lynne ir Britney knyga
Spears kartu su Britney išleido dvi knygas. Pirmoji „Heart to Heart" buvo išleista 2000 m. gegužės 9 d. ir tai yra biografinė knyga apie Britney. Antroji knyga „Motinos dovana" yra romanas, išleistas 2001 m. balandžio 10 d. Taip pat pagal knygą buvo sukurtas filmas „Brave New Girl". Jos naujausia knyga „Through The Storm: A Real Story of Fame and Family in a Tabloid World" buvo išleista 2008 m. rugsėjo 18 d. Memuarinė knyga tapo „New York Times" bestseleriu.

Šaltiniai
---------

1. ↑  Britney Spears mama visiškai kontroliuoja savo dukterį
2. ↑  Matthew’s Channel » 2007 » January Archyvuota kopija 2009-09-11 iš Wayback Machine projekto.
3. ↑  „Britney Spears' mother 'haunted by death of 12-year-old boy she killed in car accident'". *Daily Mail*. 2008-07-24. Nuoroda tikrinta 2008-07-29.
4. ↑  „Lynne Spears to Write About "Dark Period of Britney's Life" in Memoir". *Us Magazine*. 2008-06-12. Suarchyvuotas originalas 2008-07-14. Nuoroda tikrinta 2008-07-29. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)

Taip pat skaitykite
-------------------

* Britney Spears
* Jamie Lynn Spears